Okresná prokuratúra Bratislava V 
Prokofievova 4, 851 01 Bratislava 5

Sp. zn. : 1 Pv 954/09/1105	Bratislava V, 21.2.2014
EEČ : 2-12-124-2014

U Z N E S E N I E

Trestná vec:	obvinený XXXXX 
Trestný čin:	krádež podľa § 247 odsek 2 písmeno a, odsek 4 Trestného zákona číslo 140/1961 Zbierky zákonov v znení zákona číslo 10/1999 Zbierky zákonov

Rozhodol: 	prokurátor Okresnej prokuratúry Bratislava V
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
1./ XXXXX a XXXXX (o XXXXX rozhodnuté osobitne) v čase od 14.30 hod. dňa 04.09.1999 do 06.00 hod. dňa 05.09.1999 v Bratislave na XXXXX č. XXXXX sa vlámali do predajne XXXXX tak, že nezisteným predmetom vypáčili mrežu pred dverami, nezisteným spôsobom otvorili dvojo dverí vedúcich do predajne a následne zo samotnej predajne odcudzili alkohol, cigarety, cukrovinky a z chladničky zo skladu rôzny trvanlivý tovar - suché salámy, klobásy a zo zásuvky pokladnice hotovosť v minciach a 20,- Sk a 50,- Sk bankovkách vo výške cca 1.500,- Sk, čím bola pošk. XXXXX, nar. XXXXX bytom XXXXX č. XXXXX Bratislava spôsobená odcudzením škoda vo výške cca 45.000,- Sk a poškodením mreží škoda vo výške cca 1.000,- Sk,

2./ XXXXX a XXXXX (o XXXXX rozhodnuté osobitne) v čase od 19.00 hod. dňa 16.09.1999 od 06.15 hod. dňa 17.09.1999 v Bratislave na XXXXX č. XXXXX sa vlámali do predajne XXXXX tak, že vylomili ochrannú mrežu v oblasti zámku, následne vylomili kovové dvere predajne v oblasti zámku a presklené dvere vedúce do predajne, odkiaľ odcudzili rôzne mäsové výrobky, cigarety, alkohol, konzervy, malinovky a iný tovar, čím bola pošk. XXXXX, nar.  XXXXX bytom XXXXX č. XXXXX Bratislava spôsobená odcudzením škoda vo výške 14.444,20 Sk a poškodením škoda vo výške 4.441,- Sk.

3./ XXXXX a XXXXX (o XXXXX rozhodnuté osobitne) spoločným konaním, po predchádzajúcej vzájomnej dohode v čase od 21.20 hod. do 22.30 hod dňa 16.10.1999 v Bratislave na XXXXX ulici číslo XXXXX vykonali vlámanie do prízemného bytu poškodeného XXXXX a to tým spôsobom, že obvinený XXXXX rozbil sklenenú výplň na balkónových dverách, vnikol do bytu, pričom obv. XXXXX dával pozor pred domom, následne sa obv. XXXXX zmocnil kabelky s obsahom 1 ks mobilný telefón  zn. Ericsson GF 788, občiansky preukaz, vodičský preukaz, cestovný pas, karta poistenca, električenka, 2.000,- Sk v hotovosti ku škode XXXXX, čím poškodenému XXXXX, nar. XXXXX bytom Bratislava, XXXXX XXXXX spôsobil škodu na rozbitom skle v hodnote približne 200,- Sk a poškodenej XXXXX, nar. XXXXX bytom Bratislava, XXXXX XXXXX spôsobil škodu na odcudzených veciach vo výške približne 18.900,- Sk.

4./ XXXXX dňa 07.12.2002 v čase asi o 14.30 hod v Bratislave na ul. XXXXX č. XXXXX nezisteným spôsobom vypáčil zaskrutkovanú plechovú stenu hangáru, ktorý slúži ako sklad firmy XXXXX XXXXX s. r. o., vnikol dovnútra a ako chcel z hangáru odísť bol zadržaný pracovníkmi strážnej služby objektu XXXXX v ktorom sa hangár nachádza, ktorá následne privolala hliadku polície. Z narušeného skladu, ktorý slúži ako sklad nábytku zadržaný XXXXX nič nestihol odcudziť a tak poškodenej firme XXXXX XXXXX s. r. o. Bratislava, XXXXX ul. č. XXXXX nebola zistená škoda krádežou a škoda poškodením bola spôsobená vo výške cca 3000,-Sk,

5./ XXXXX a XXXXX (o XXXXX rozhodnuté osobitne) v čase od 18.30 hod. dňa 30.12.1999 do 21.13 hod. dňa 02.01.2000 v Bratislave na XXXXX ul. č. XXXXX vykonali vlámanie do predajne XXXXX a to tým spôsobom, že z dvorovej časti nezisteným predmetom rozbili sklenenú výplň na predajni a následne odcudzili rôzne oblečenie, čím spoločnosti XXXXX s. r. o. so sídlom v Bratislave na XXXXX ul. č. XXXXX spôsobili škodu vo výške 179.440,- Sk

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
Na základe uznesení o vznesení obvinení vydaných v dobe od 17.06.1999 22.10.2003 podľa § 163 ods. 1 Tr. por. účinného do 31.12.2005 a následnom  spojení trestných vecí obvinených XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX a XXXXX  (o každom obvinenom je vydané samostatné rozhodnutie) na spoločné konanie viedol vyšetrovateľ PZ, Okresného riaditeľstva Policajného zboru Bratislava V, odboru kriminálnej polície vyšetrovanie pod  spisovou značkou ORP-302/2-OVK-B5-1999 trestné stíhanie u obvineného XXXXX pre v bode 1, 2, 3, 5 - pokračovací trestný čin krádež podľa § 247 ods. 2 písm. a), ods. 4 Trestného zákona č. 140/1961 Zb. v znení zákona č. 183/1999 Z. z. (trestná sadzba 1r. - 5r.) - z dôvodu priaznivosti pre obvineného je nutné skutky právne kvalifikovať ako pokračovací prečin krádež podľa § 212 ods. 2 písm. a), ods. 3 písm. a) Trestného zákona č. 300/2005 Z. z. (trestná sadzba 6m -3r) a v bode 4 - pokračovací trestný čin krádež podľa § 247 ods. 2 písm. a) Trestného zákona č. 140/1961 Zb. v znení zákona č. 253/2001 Z. z. (trestná sadzba 0 - 2r) na tom skutkovom základe, ako je uvedené vo výrokovej časti uznesenia.
V priebehu vyšetrovania vyšetrovateľ OKP, Okresného riaditeľstva Policajného zboru Bratislava V vylúčil z dôvodu urýchlenia konania na samostatné konanie trestné veci obvinených XXXXX, XXXXX, XXXXX, XXXXX, XXXXX, XXXXX a XXXXX a z dôvodu úmrtí trestné veci obvinených XXXXX a XXXXX.
Dňa 10.02.2014 predložil vyšetrovateľ odboru kriminálnej polície Okresného riaditeľstva PZ Bratislava V kompletný originál vyšetrovacieho spisu prokurátorovi na vykonanie individuálnej previerky.
Preskúmaním predloženého vyšetrovacieho spisu som zistil, že je v danej veci je namieste trestné stíhanie voči obvinenému XXXXX pre skutky vedené vo vyšetrovacom spise ORP-302/2-OVK-B5-1999 (vo výrokovej časti tohoto uznesenia) zastaviť podľa § 215 odsek 2 písmeno a) Trestného poriadku, nakoľko výsledky prípravného konania preukazujú, že trest, ku ktorému môže stíhanie viesť, je celkom bez významu popri treste, ktorý bol obvinenému pre iný čin právoplatne uložený. 

Podľa § 215 ods. 2 písm. a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

Podľa § 247 Tr. zák. č. 140/1961 Zb. v znení zákona č. 248/1994 Z. z. (trestný čin krádež účinnosť do 31.08.1999) 
Ods. 1) Kto si prisvojí cudziu vec tým, že sa jej zmocní, a
a) spôsobí tak škodu nie nepatrnú,
b) čin spácha vlámaním,
c) bezprostredne po čine sa pokúsi uchovať si vec násilím alebo hrozbou bezprostredného násilia,
d) čin spácha na veci, ktorú má iný na sebe alebo pri sebe, alebo
e) bol za taký čin v posledných dvoch rokoch potrestaný,	potresce sa odňatím slobody až dva roky alebo peňažným trestom alebo prepadnutím veci.
Ods. 2) Odňatím slobody na šesť mesiacov až tri roky alebo peňažným trestom sa páchateľ potresce, ak spôsobí činom uvedeným v odseku 1 škodu nie malú.
Ods. 3) Odňatím slobody na dva roky až osem rokov sa páchateľ potresce,
a) ak spácha čin uvedený v odseku 1 ako člen organizovanej skupiny,
b) ak spácha taký čin pre zárobok, alebo
c) ak spôsobí takým činom značnú škodu alebo iný obzvlášť závažný následok.
Ods. 4) Odňatím slobody na päť až dvanásť rokov sa páchateľ potresce, ak spôsobí činom uvedeným v odseku 1 škodu veľkého rozsahu alebo ak ho spácha v spojení s organizovanou skupinou pôsobiacou vo viacerých štátoch.

Podľa § 247 Tr. zák. č. 140/1961 Zb. v znení zákona č. 183/1999 Z. z. (trestný čin krádež účinnosť do 30.11.2000)
Ods. 1) Kto si prisvojí cudziu vec tým, že sa jej zmocní, a spôsobí tak škodu nie nepatrnú, potresce sa odňatím slobody až na dva roky alebo peňažným trestom, alebo prepadnutím veci.
Ods. 2) Rovnako ako v odseku 1 sa páchateľ potresce, ak si prisvojí cudziu vec tým, že sa jej zmocní a
a) taký čin spácha vlámaním, alebo
b) bezprostredne po takom čine sa pokúsi uchovať si vec násilím alebo hrozbou bezprostredného násilia, alebo
c) taký čin spácha na veci, ktorú má iný na sebe alebo pri sebe.
Ods. 3) Odňatím slobody na šesť mesiacov až na tri roky sa páchateľ potresce, ak a) bol za čin uvedený v odseku 1 alebo 2 v posledných dvoch rokoch odsúdený, alebo b) spôsobí činom uvedeným v odseku 1 alebo 2 škodu nie malú.
Ods. 4) Odňatím slobody na jeden rok až päť rokov sa páchateľ potresce, ak spôsobí činom uvedeným v odseku 1 alebo 2 väčšiu škodu.

Podľa § 247 Tr. zák. č. 140/1961 Zb. v znení zákona č. 253/2001 Z. z. (trestný čin krádež účinnosť do31.07.2004)
Ods. 1) Kto si prisvojí cudziu vec tým, že sa jej zmocní, a spôsobí tak škodu nie nepatrnú, potresce sa odňatím slobody až na dva roky alebo peňažným trestom, alebo prepadnutím veci.
Ods. 2) Rovnako ako v odseku 1 sa páchateľ potresce, ak si prisvojí cudziu vec tým, že sa jej zmocní a
a) taký čin spácha vlámaním, alebo
b) bezprostredne po takom čine sa pokúsi uchovať si vec násilím alebo hrozbou bezprostredného násilia,
c) taký čin spácha na veci, ktorú má iný na sebe alebo pri sebe, alebo
d) takou vecou je vec z úrody z pozemku, ktorý patrí do poľnohospodárskeho pôdneho fondu, 4) alebo drevo z pozemku, ktorý patrí do lesného pôdneho fondu, 5) alebo ryba z rybníka s intenzívnym chovom.
Ods. 3) Odňatím slobody na šesť mesiacov až na tri roky sa páchateľ potresce, ak a) spácha čin uvedený v odseku 1 alebo 2, hoci bol za taký čin v posledných dvoch rokoch odsúdený, alebo b) spôsobí činom uvedeným v odseku 1 alebo 2 škodu nie malú.
Ods. 4) Odňatím slobody na jeden rok až päť rokov sa páchateľ potresce, ak spôsobí činom uvedeným v odseku 1 alebo 2 väčšiu škodu.

Podľa § 238 Tr. zák. č. 140/1961 Zb. v znení zákona č. 175/1990 Z. z. (trestný čin porušovanie domovej slobody účinnosť do 31.12.2005)
Ods. 1) Kto neoprávnene vnikne do domu alebo do bytu iného alebo tam neoprávnene zotrvá, potresce sa odňatím slobody až na dva roky alebo peňažným trestom.
Ods. 2) Odňatím slobody na šesť mesiacov až tri roky sa páchateľ potresce, ak použije pri čine uvedenom v odseku 1 násilie alebo hrozbu bezprostredného násilia, alebo ak prekoná prekážku, ktorej účelom je zabrániť vniknutiu.
Ods. 3) Odňatím slobody na jeden rok až päť rokov sa páchateľ potresce, ak použije pri čine uvedenom v odseku 1 násilie alebo hrozbu bezprostredného násilia a taký čin spácha so zbraňou alebo najmenej s dvoma osobami.

Podľa § 35 ods. 1 Trestného zákona účinného do 31.08.2003 Ak súd odsudzuje páchateľa za dva alebo viac trestných činov, uloží mu úhrnný trest podľa toho zákonného ustanovenia, ktoré sa vzťahuje na trestný čin z nich najprísnejšie trestný; popri treste prípustnom podľa takého zákonného ustanovenia možno v rámci úhrnného trestu uložiť aj iný druh trestu, ak jeho uloženie by bolo odôvodnené niektorým zo súdených trestných činov. Ak sú dolné hranice trestných sadzieb odňatia slobody rôzne, je dolnou hranicou úhrnného trestu najvyššia z nich. Ak ustanovuje tento zákon na niektorý z takých trestných činov len trest odňatia slobody, nemôže byť úhrnným trestom iný z trestov uvedených v § 27 ako trest samostatný.
Podľa § 35 ods. 2 Trestného zákona účinného do 31.08.2003  súd uloží súhrnný trest podľa zásad uvedených v odseku 1, keď odsudzuje páchateľa za trestný čin, ktorý spáchal skôr, ako bol súdom prvého stupňa vyhlásený odsudzujúci rozsudok za iný jeho trestný čin. Spolu s uložením súhrnného trestu súd zruší výrok o treste uloženom páchateľovi skorším rozsudkom, ako aj všetky ďalšie rozhodnutia na tento výrok obsahovo nadväzujúce, pokiaľ vzhľadom na zmenu, ku ktorej došlo zrušením, stratili podklad. Súhrnný trest nesmie byť miernejší ako trest uložený skorším rozsudkom. V rámci súhrnného trestu musí súd vysloviť trest straty čestných titulov a vyznamenaní, straty vojenskej hodnosti, prepadnutia majetku alebo prepadnutia veci, ak taký trest bol vyslovený už skorším rozsudkom.
 Podľa § 37 Trestného zákona účinného do 31.08.2003 súd upustí od uloženia súhrnného trestu podľa § 35 ods. 2 alebo od uloženia ďalšieho trestu podľa § 36, ak má za to, že trest uložený skorším rozsudkom je dostatočný. 

Obvinený XXXXX bol trestným rozkazom Okresného súdu Bratislava II sp. zn. 2 T 137/99 zo dňa 15.12.1999, právoplatným 02.08.2000, odsúdený za trestný čin krádež podľa § 247 ods. 1 písm. b) e), ods. 2 Tr. zák. účinného v dobe skutku (s trestnou sadzbou 6 mesiacov až 3 roky), pričom mu bol uložený trest odňatia slobody v trvaní 12 mesiacov so zaradením do II. nápravnovýchovnej skupiny.
Obvinený XXXXX bol rozsudkom Okresného súdu Bratislava I sp. zn. 5 T 42/00 zo dňa 09.11.2000, právoplatným 01.03.2001 v spojení s rozsudkom Krajského súdu Bratislava sp. zn. 4To 149/00, odsúdený za trestný čin krádež podľa § 247 ods. 1, ods. 2 písm. a), ods. 3 písm. a) Tr. zák. účinného v dobe skutku (s trestnou sadzbou 6 mesiacov až 3 roky), pričom mu bol uložený trest odňatia slobody v trvaní 18 mesiacov so zaradením do II. nápravnovýchovnej skupiny.
Obvinený XXXXX bol rozsudkom Okresného súdu Bratislava I sp. zn. 2 T 71/03 zo dňa 22.09.2003, právoplatným 22.09.2003, odsúdený za trestný čin krádež podľa § 247 ods. 2 písm. a), ods. 3 písm. a), 4 Tr. zák. účinného v dobe skutku (s trestnou sadzbou 1 rok až 5 rokov), pričom mu bol uložený trest odňatia slobody v trvaní 3 roky so zaradením do II. nápravnovýchovnej skupiny.
Obvinený XXXXX bol rozsudkom Okresného súdu Bratislava I sp. zn. 2 T 115/05 zo dňa 13.09.2006, právoplatným 04.12.2006, odsúdený za trestný čin ublíženie na zdraví podľa § 221 ods. 1, ods. 3 Tr. zák. účinného v dobe skutku a iné, (s trestnou sadzbou 1 rok až 5 rokov), pričom mu bol uložený trest odňatia slobody v trvaní 4 roky a 6 mesiacov so zaradením do II. nápravnovýchovnej skupiny.
Obvinený XXXXX bol rozsudkom Okresného súdu Bratislava I sp. zn. 6 T 42/10 zo dňa 24.06.2011, právoplatným 29.07.2011, odsúdený za prečin krádež podľa § 212 ods. 2 písm. a), ods. 3 písm. a) Tr. zák. v súbehu s prečinom porušovania domovej slobody podľa § 194 ods. 1, ods. 2 Tr. zák. účinného v dobe skutkov, (s trestnou sadzbou 1 rok až 5 rokov), pričom mu bol uložený súhrnný trest odňatia slobody v trvaní 2 roky so zaradením do ústavu na výkon trestu odňatia slobody so stredným stupňom stráženia.

Z vyššie uvedených rozhodnutí súdov vyplýva, že v dobe od 15.12.1999 doposiaľ boli obvinenému XXXXX postupne uložené tresty odňatia slobody spolu v trvaní 12 rokov.    

Po preštudovaní predloženého vyšetrovacieho spisu som zistil, že v prípade aktuálneho trestného stíhania obvineného XXXXX pre trestný čin krádež podľa § 247 ods. 2 písm. a), ods. 3 písm. b) Tr. zák. č. 140/1961 Zb. v znení zák. č. 183/1999 Z. z., trestný čin krádež podľa § 247 ods. 2 písm. a) Tr. zák. č. 140/1961 Zb. v znení zák. č. 253/2001 Z. z. a prečin krádež podľa § 212 odsek 2 písmeno a), odsek 3 písmeno a)  Trestného zákona (skutky číslo 1 až 5) by vzhľadom na jeho predchádzajúce odsúdenia Okresného súdu Bratislava II sp. zn. 2 T 137/99 zo dňa 15.12.1999, právoplatným 02.08.2000, Okresného súdu Bratislava I sp. zn. 5 T 42/00 zo dňa 09.11.2000, právoplatným 01.03.2001 v spojení s rozsudkom Krajského súdu Bratislava sp. zn. 4To 149/00 a Okresného súdu Bratislava I sp. zn. 2 T 71/03 zo dňa 22.09.2003, právoplatným 22.09.2003 pri uznaní viny a ukladaní trestu do úvahy prichádzalo uloženie súhrnného trestu v zmysle § 35 ods. 2 Trestného zákona účinného do 31.12.2005 došlo by k zrušeniu vyššie uvedeného rozhodnutia súdu.

Vzhľadom k tomu, že obvinený XXXXX bol trestným rozkazom Okresného súdu Bratislava II sp. zn. 2 T 137/99 zo dňa 15.12.1999, právoplatným 02.08.2000, odsúdený za trestný čin krádež podľa § 247 ods. 1 písm. b) e), ods. 2 Tr. zák. účinného v dobe skutku (s trestnou sadzbou 6 mesiacov až 3 roky), pričom mu bol uložený trest odňatia slobody v trvaní 12 mesiacov so zaradením do II. nápravnovýchovnej skupiny, rozsudkom Okresného súdu Bratislava I sp. zn. 5 T 42/00 zo dňa 09.11.2000, právoplatným 01.03.2001 v spojení s rozsudkom Krajského súdu Bratislava sp. zn. 4To 149/00, odsúdený za trestný čin krádež podľa § 247 ods. 1, ods. 2 písm. a), ods. 3 písm. a) Tr. zák. účinného v dobe skutku (s trestnou sadzbou 6 mesiacov až 3 roky), pričom mu bol uložený trest odňatia slobody v trvaní 18 mesiacov so zaradením do II. nápravnovýchovnej skupiny, rozsudkom Okresného súdu Bratislava I sp. zn. 2 T 71/03 zo dňa 22.09.2003, právoplatným 22.09.2003, odsúdený za trestný čin krádež podľa § 247 ods. 2 písm. a), ods. 3 písm. a), 4 Tr. zák. účinného v dobe skutku (s trestnou sadzbou 1 rok až 5 rokov), pričom mu bol uložený trest odňatia slobody v trvaní 3 roky so zaradením do II. nápravnovýchovnej skupiny, rozsudkom Okresného súdu Bratislava I sp. zn. 2 T 115/05 zo dňa 13.09.2006, právoplatným 04.12.2006, odsúdený za trestný čin ublíženie na zdraví podľa § 221 ods. 1, ods. 3 Tr. zák. účinného v dobe skutku a iné, (s trestnou sadzbou 1 rok až 5 rokov), pričom mu bol uložený trest odňatia slobody v trvaní 4 roky a 6 mesiacov so zaradením do II. nápravnovýchovnej skupiny, rozsudkom Okresného súdu Bratislava I sp. zn. 6 T 42/10 zo dňa 24.06.2011, právoplatným 29.07.2011, odsúdený za prečin krádež podľa § 212 ods. 2 písm. a), ods. 3 písm. a) Tr. zák. v súbehu s prečinom porušovania domovej slobody podľa § 194 ods. 1, ods. 2 Tr. zák. účinného v dobe skutkov, (s trestnou sadzbou 1 rok až 5 rokov), pričom mu bol uložený súhrnný trest odňatia slobody v trvaní 2 roky so zaradením do ústavu na výkon trestu odňatia slobody so stredným stupňom stráženia, teda z vyššie uvedených rozhodnutí súdov vyplýva, že v dobe od 15.12.1999 doposiaľ boli obvinenému XXXXX postupne uložené tresty odňatia slobody spolu v trvaní 12 rokov, mám za to, že súd by pri ukladaní trestu obvinenému XXXXX za trestný čin krádež podľa § 247 ods. 2 písm. a), ods. 3 písm. b) Tr. zák. č. 140/1961 Zb. v znení zák. č. 183/1999 Z. z., trestný čin krádež podľa § 247 ods. 2 písm. a) Tr. zák. č. 140/1961 Zb. v znení zák. č. 253/2001 Z. z. a prečin krádež podľa § 212 odsek 2 písmeno a), odsek 3 písmeno a)  Trestného zákona (skutky číslo 1 až 5), s trestnou sadzbou 6 mesiacov až 3 roky s najväčšou pravdepodobnosťou upustil od uloženia súhrnného trestu podľa § 37 Trestného zákona účinného do 31.12.2005 a neuložil by súhrnný trest v tejto veci. Takto postupoval aj Okresný súd Bratislava III pod sp. zn. 2T 21/2010 rozsudkom zo dňa 25.01.2012, právoplatným 21.09.2012.

Domnievam sa, že tresty uložené XXXXX trestným rozkazom Okresného súdu Bratislava II sp. zn. 2 T 137/99 zo dňa 15.12.1999, právoplatným 02.08.2000, odsúdený za trestný čin krádež podľa § 247 ods. 1 písm. b) e), ods. 2 Tr. zák. účinného v dobe skutku (s trestnou sadzbou 6 mesiacov až 3 roky), pričom mu bol uložený trest odňatia slobody v trvaní 12 mesiacov so zaradením do II. nápravnovýchovnej skupiny, rozsudkom Okresného súdu Bratislava I sp. zn. 5 T 42/00 zo dňa 09.11.2000, právoplatným 01.03.2001 v spojení s rozsudkom Krajského súdu Bratislava sp. zn. 4To 149/00, odsúdený za trestný čin krádež podľa § 247 ods. 1, ods. 2 písm. a), ods. 3 písm. a) Tr. zák. účinného v dobe skutku (s trestnou sadzbou 6 mesiacov až 3 roky), pričom mu bol uložený trest odňatia slobody v trvaní 18 mesiacov so zaradením do II. nápravnovýchovnej skupiny, rozsudkom Okresného súdu Bratislava I sp. zn. 2 T 71/03 zo dňa 22.09.2003, právoplatným 22.09.2003, odsúdený za trestný čin krádež podľa § 247 ods. 2 písm. a), ods. 3 písm. a), 4 Tr. zák. účinného v dobe skutku (s trestnou sadzbou 1 rok až 5 rokov), pričom mu bol uložený trest odňatia slobody v trvaní 3 roky so zaradením do II. nápravnovýchovnej skupiny, rozsudkom Okresného súdu Bratislava I sp. zn. 2 T 115/05 zo dňa 13.09.2006, právoplatným 04.12.2006, odsúdený za trestný čin ublíženie na zdraví podľa § 221 ods. 1, ods. 3 Tr. zák. účinného v dobe skutku a iné, (s trestnou sadzbou 1 rok až 5 rokov), pričom mu bol uložený trest odňatia slobody v trvaní 4 roky a 6 mesiacov so zaradením do II. nápravnovýchovnej skupiny, rozsudkom Okresného súdu Bratislava I sp. zn. 6 T 42/10 zo dňa 24.06.2011, právoplatným 29.07.2011, odsúdený za prečin krádež podľa § 212 ods. 2 písm. a), ods. 3 písm. a) Tr. zák. v súbehu s prečinom porušovania domovej slobody podľa § 194 ods. 1, ods. 2 Tr. zák. účinného v dobe skutkov, (s trestnou sadzbou 1 rok až 5 rokov), pričom mu bol uložený súhrnný trest odňatia slobody v trvaní 2 roky so zaradením do ústavu na výkon trestu odňatia slobody so stredným stupňom stráženia sú dostatočné aj za spáchanie trestného činu krádež podľa § 247 ods. 2 písm. a), ods. 3 písm. b) Tr. zák. č. 140/1961 Zb. v znení zák. č. 183/1999 Z. z., trestného činu krádež podľa § 247 ods. 2 písm. a) Tr. zák. č. 140/1961 Zb. v znení zák. č. 253/2001 Z. z. a prečinu krádež podľa § 212 odsek 2 písmeno a), odsek 3 písmeno a)  Trestného zákona (skutky číslo 1 až 5), pre ktoré sa vedie aktuálne trestné stíhanie voči obvinenému XXXXX pod sp. zn. ORP-302/2-OVK-B5-1999.

Vzhľadom na vyššie uvedené je potom trestné stíhanie obvineného XXXXX pre trestný čin krádež podľa § 247 ods. 2 písm. a), ods. 3 písm. b) Tr. zák. č. 140/1961 Zb. v znení zák. č. 183/1999 Z. z., trestný čin krádež podľa § 247 ods. 2 písm. a) Tr. zák. č. 140/1961 Zb. v znení zák. č. 253/2001 Z. z. a prečin krádež podľa § 212 odsek 2 písmeno a), odsek 3 písmeno a)  Trestného zákona (skutky číslo 1 až 5) neúčelné a nehospodárne, pretože trest, ku ktorému môže stíhanie viesť, je celkom bez významu popri treste (resp. nemalo by vplyv na zmenu tohto trestu), ktorý bol pre iný trestný čin obvinenému už právoplatne uložený, teda trest uložený trestným rozkazom Okresného súdu Bratislava II sp. zn. 2 T 137/99 zo dňa 15.12.1999, rozsudkom Okresného súdu Bratislava I sp. zn. 5 T 42/00 zo dňa 09.11.2000, rozsudkom Okresného súdu Bratislava I sp. zn. 2 T 71/03 zo dňa 22.09.2003, rozsudkom Okresného súdu Bratislava I sp. zn. 2 T 115/05 zo dňa 13.09.2006, rozsudkom Okresného súdu Bratislava I sp. zn. 6 T 42/10 zo dňa 24.06.2011.

S poukazom na uvedené bolo potrebné rozhodnúť tak, ako je uvedené vo výrokovej časti tohoto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Stanislav Cirman
prokurátor